Ukraina Õigeusu Kirik

Ukraina Õigeusu Kirik (lühend UÕK, ukraina keeles Православна церква України, ukrainakeelne lühend ПЦУ, inglise keeles Orthodox Church of Ukraine) on 15. detsembril 2018 Kiievi Püha Sofia peakirikus toimunud Ukraina õigeusu kirikute ühendkogul asutatud, kogu Ukraina territooriumi hõlmav Ukraina kanooniline ja autokefaalne õigeusu kirik, mis asub diptühhonis 15. kohal.New Patriarchates – Autocephalous Churches- Ecumenical Patriarchate

Nimi
15. detsembril 2018 teatas uue õigeusu kiriku esindaja, et kiriku ametlik nimi on Ukraina Õigeusu Kirik (inglise keeles Orthodox Church of Ukraine) OFFICIAL NAME OF NEW ORTHODOX CHURCH AND TITLE OF ITS PRIMATE, BOTH ACCORDING TO CHARTER, ANNOUNCED, - Religious Information Service of Ukraine, 15.12.2018. Autokefaalia tomos'es on kasutatud ka nime Kõige Püham Ukraina Kirik (Most Holy Church of Ukraine).PATRIARCHAL AND SYNODAL TOMOS FOR THE BESTOWAL OF THE ECCLESIASTICAL STATUS OF AUTOCEPHALY TO THE ORTHODOX CHURCH IN UKRAINE, 2019 31. jaanuaril 2019 kandis Ukraina riik UÕK juriidilise isikuna registrisse usuorganisatsioonina, nimega "Ukraina Õigeusu Kiriku Kiievi metropoolia".Поместную церковь внесли в реестр юрлиц под названием УПЦ (ПЦУ)- Lb.ua, 31.01.2019

Ajalugu
Asutamine

11. oktoobril 2018 tühistas Konstantinoopoli Oikumeenilise Patriarhaadi Püha Sinod 1686. aasta otsuse, millega oli Moskva Patriarhaadile antud õigus määrata ametisse Kiievi metropoliiti ning taastas oma jurisdiktsiooni Ukrainas. Seni eraldi tegutsenud Kiievi Patriarhaadi Ukraina Õigeusu Kirik (KPUÕK), Ukraina Autokefaalne Õigeusu Kirik (UAÕK) ja Moskva Patriarhaadi Ukraina Õigeusu Kirik (MPUÕK) pidid ühinema, et tekiks ühtne õigeusu kirik, millele Konstantinoopoli patriarhaat annaks pärast asutamist autokefaalia. 

Enne uue kiriku asutamist saadeti laiali KPUÕK ja UAÕK."Necessary step": UOC-KP, UAOC voted on dissolution ahead of Unification CouncilПЦУ обнародовала решение УПЦ КП о самороспуске с подписью Филарета – Lb.ua, 17.05.2019 (vaadatud: 17.05.2019) Uue kiriku asutamine toimus 15. detsembril 2018 Kiievi Püha Sofia peakirikus toimunud Ukraina õigeusu kirikute ühendkogul. Asutav kogu kutsuti kokku kohaliku kiriku kogu formaadis: iga kutsutud piiskopiga tuli kaasa üks tema piiskopkonna vaimulik ja ilmik või munk.Шанс излечения. Украина обрела поместную православную церковь Радио Свобода, 15. detsember 2018 Kutsutud piiskoppidest osalesid kõik 42 KPUÕK piiskoppi, kõik 12 UAÕK piiskoppi ja 2 73-st MPUÕK piiskopist. Ühendkogu hääletas ühtse Ukraina Õigeusu Kiriku asutamise poolt ning kinnitas põhikirja. Vastu ootusi asutati uus kirik metropooliana, mitte patriarhaadina. Kirikupeaks tiitliga "Kiievi ja kogu Ukraina metropoliit" valiti senise KPUÕK Perejaslavi ja Bila Tserkva metropoliit Epifanius.

Autokefaalia saavutamine
pisi|Bartholomeos I ja Epifanius tomose üleandmise tseremoonial 
5. jaanuaril 2019 kirjutas Konstantinoopoli patriarh Bartholomeos I alla vastasutatud Ukraina Õigeusu Kiriku autokefaaliat kinnitavale tomos'ele, mille oli käsitsi pärgamendile jäädvustanud Áthose kõige kuulsam maalikunstnik ja kalligraaf, Xenophontose kloostri munkpreester Luukas,Hieromonk Lucas athonite gave the Patriarch the calligraphed parchment with the Tomos for Ukraine- Bigorski Monastery, 22.12.2018/04.01.2019 (01.03.2019) ning andis selle Kiievi metropoliidile Epifaniusele üle ühisel jumalateenistusel İstanbulis 6. jaanuaril 2019. Epifanius tänas tseremoonial viibinud Ukraina presidenti Petro Porošenkot sõnadega: "Härra president, teie nimi jääb vürstide Vladimir Suure, Jaroslav Targa, Kostjantõn Ostrozkõi ja hetman Ivan Mazepa nimede kõrval igavesti Ukraina kiriku ja rahva ajalukku."METROPOLITAN EPIFANIY THANKED PATRIARCH BARTHOLOMEW FOR SIGNING THE TOMOS – RISU, 05.01.2019

 Tegevus pärast autokefaalia saavutamist 
7. jaanuaril 2023 toimus Kiievi koobaskloostris esimest korda Ukraina Õigeusu Kiriku jumalateenistus.Макс Требухов, Юрій Корогодський. ПЦУ провела різдвяне богослужіння у Києво-Печерській Лаврі - Lb.ua, 07.01.2023 (vaadatud: 07.01.2023)

Struktuur
Juhtimine

UÕK eestseisja (ukraina keeles предстоятел) kannab tiitlit Kiievi ja kogu Ukraina metropoliit, kelle intronisatsioon (ametisse seadmine) toimus 3. veebruaril 2019.Предстоятеля ПЦУ Епифания интронизировали – UNIAN, 03.02.2019 2018. aasta lõpus osales UÕK asutamisel 56 piiskoppi.Tadeusz A. Olszański Historic unification of Ukrainian Orthodox Church. Centre for Eastern Studies (OSW), 17.12.2018. UÕK peaorgan on Ukraina Õigeusu Kiriku Püha Sinod, mille esimene istung toimus 5. veebruaril 2019 Kiievis.ПЦУ утвердила состав синода и провела его первое заседание – ЛІГА.Новости, 05.02.2019. (06.02.2019) 2019. aasta mai seisuga oli kirikul 45 piiskopkonda."Епархия Филарета юридически еще не закрепила принадлежность к ПЦУ" — Епифаний – Zn.ua 10.05.2019 (vaadatud: 10.05.2019)

Sinodi osakonnad
 Osakond  Juht  Asetäitjad Sõjaväevaimulike osakond  metropoliit Ioan (Jaremenko)   Välissuhete osakond  metropoliit Epifanius (Dumenko)  ülempiiskop Eustratius (Zorja) 

Kloostrid

1. jaanuari 2018. aasta seisuga oli Ukraina usuteabe keskuse RISU andmetel KPUÕK-l ja UAÕK-l enne ühinemist kokku 74 kloostrit. 4. märtsil 2019 otsustas UÕK Püha Sinod asutada Dnipro linnas Püha Neitsi Maarja Kuulutamise nunnakloostri.Журнали засідання Священного Синоду від 4 березня 2019 р. Tuntuim UÕK klooster on Kiievis asuv Püha Miikaeli Kuldsete Kuplitega klooster. Kiievis asuvad ka Püha Theodosiuse klooster ja Võdubõtši klooster. Ivano-Frankivski oblastis asub samuti tuntud Manjava skiita. 

Missioonid
5. veebruaril 2019 esimest korda kokku tulnud Püha Sinod otsustas asutada õigeusu missiooni inimõiguste rikkumiste ohvrite abistamiseks, mille juhiks sai Simferopoli ja Krimmi ülempiiskop Kliment.Священний Синод Православної Церкви України провів своє засідання та ухвалив низку рішень 05.02.2019 (03.03.2019)

Õppeasutused
UÕK-l on mitu teoloogiaharidust andvat kõrgkooli:
 Kiievi Õigeusu Teoloogia Akadeemia (Київська православна богословська академія) 
 Ivano-Frankivski Teoloogia Instituut (Івано-Франківський богословський інститут)
 Volõõnia Õigeusu Teoloogia Akadeemia (Волинська православна богословська академія) Lutskis 
 Lvivi Õigeusu Teoloogia Akadeemia (Львівська православна богословська академія)
 Užgorodi Ukraina Teoloogia Akadeemia (Ужгородська українська богословська академія)

Liikmed
Kogudused
2018. aasta 1. jaanuari seisuga oli Ukraina usuteabe keskuse RISU andmetel KPUÕK-l 4807 ja UAÕK-l 1048 enne ühinemist aktiivset kogudust. 16.–29. jaanuaril 2019 viidi Ukrainas läbi uuring inimeste tõekspidamiste kohta, millele vastas Ukrainas 11 000 inimest. Intervjuusid ei tehtud Donetski ja Luhanski oblasti okupeeritud aladel. Tulemuste kohaselt pidas 70,7% vastajatest end üldises mõttes õigeusklikeks, kellest 43,9% pidas end UÕK toetajateks, 38,4% pidas end kirikuorganisatsioonidega mitteseotud õigeusklikeks ning 15,2% pidas end MPUÕK toetajateks.MAJORITY OF ORTHODOX UKRAINIANS IDENTIFY THEMSELVES AS OCU FAITHFUL – RISU, 01.02.2019 UÕK-ga liideti ka endise KPUÕK 46 Euroopa ja 15 Ameerika välismaa kogudust. Samas nähti UÕK-le ette jurisdiktsioon ainult Ukraina territooriumil, millest tulenevalt algas 2019. aasta märtsi alguses endise KPUÕK välismaa koguduste üleandmine Konstantinoopoli patriarhaadile.EPIFANIY ANNOUNCES START OF TRANSFER OF FOREIGN PARISHES OF OCU TO CONSTANTINOPLE- RISU, 04.03.2019 (05.03.2019)

Kirikuvahetuse käigus liitunud kogudused

2018. aastal lõpul alanud Ukraina kirikuvahetuse käigus liitus UÕK-ga MPUÕK kogudusi. 2018. aasta suvel prognoosis religioonisotsioloog Nikolai Mitrohhin, et Moskva Patriarhaadi Ukraina Õigeusu Kirikust (MPUÕK) on ainult metropoliit Oleksandr (Drabinko) toetajaskond, viis tuntud Kiievi preestrit ning 50–60 preestrit eri regioonidest valmis ühinema ühtse autokefaalse kiriku "projektiga".Митрохин: «Единая церковь в Украине когда-нибудь будет создана, в перспективе 25 лет. Но сейчас для этого нет условий» – from-ua.com, 26.07.2018 17. detsembril 2018 teatas MPUÕK Vinnõtsja metropoliit Simeon enda üleminekust UÕK-sse, mida tema katedraali kogudus toetasПрихожане собора УПЦ МП в Виннице перешли в новую церковь – Ukrainska Pravda, 17.12.2018. Metropoliit Oleksandr (Drabinko) läks 2018. aasta detsembris koos oma Kiievi katedraali kogudusega üle UÕK-sseМитрополит УПЦ МП Драбинко со своим приходом перешел к Православной Церкви Украины – TSN, 19.12.2018. 2019. aasta veebruari alguseks oli 202 MPUÕK kogudust läinud üle UÕK-sse, millest suurim osa oli Vinnõtsja oblastis, kus 44 MPUÕK kogudust läks üle UÕK-sseВ ПЦУ перешли более 200 общин Московского патриархата – Novoje Vremja, 04.02.2019.

 Liturgiline kalender 

1. septembril 2023 läks Ukraina Õigeusu Kirik üle segakalendrile, kus liikumatuid pühi tähistatakse Gregoriuse kalendri järgi ning liikuvaid pühi Juliuse kalendri järgi. 

Teiste kirikute reaktsioon
Bulgaaria
Bulgaaria uudisteportaal Faktor teatas 25. jaanuaril 2019, et UÕK autokefaalia tunnustamise küsimus on tekitanud Bulgaaria Õigeusu Kirikus palju vastuolusid.Разкол в БПЦ – Синодът се разцепи заради Украйна   

Eesti
Eesti Apostlik-Õigeusu Kiriku metropoliit Stefanus väljendas 2018. aasta lõpul soosivat hoiakut Ukraina õigeusu kirikule autokefaalia andmise suhtes. EAÕK häälekandja Metropoolia avaldas 2018. aasta sügis-talvenumbris metropoliit Stefanuse arvamusartikli, milles ta rõhutas, et Oikumeenilise Patriarhaadi sinodi 20. aprillil 2018 vastu võetud otsus Ukraina õigeusklikele kristlastele autokefaalia andmise kohta oli "möödapääsmatu".Stefanus. Mõtisklusi Ukrainast. – Metropoolia, sügis-talv 2018.

Gruusia
2019. aasta jaanuaris õnnitles Gruusia Õigeusu Kiriku Shemokmedi metropoliit Ioseb UÕK-d autokefaalia saavutamise puhul.Грузинский митрополит поздравил Украину с автокефалией. – Sova, 13.01.2019

Kreeka
Kreeka Õigeusu Kirik alustas 2019. aasta alguses UÕK-le antud autokefaalia tunnustamise protseduuriga.Греки начали процедуру признания автокефалии ПЦУ – Liga Novosti, 08.01.2019

Konstantinoopoli Oikumeeniline Patriarhaat
2019. aasta jaanuaris lisas Konstantinoopoli Oikumeeniline Patriarhaat oma kodulehel Ukraina Õigeusu Kiriku Church of Ukraine nime all autokefaalsete õigeusu kirikute nimekirja.The Ecumenical Patriarchate (31.01.2019) 8. veebruaril 2019 külastas UÕK delegatsioon esimest korda Áthose kloostrite kogukonda,OCU DELEGATION VISITS ATHOS FOR THE FIRST TIME – RISU, 08.02.2019 (27.02.2019) mis allub otse oikumeenilisele patriarhile.Mount Athos – The Ecumenical Patriarchate (27.02.2019) Áthose mungad teatasid 2019. aasta veebruaris, et toetavad oikumeenilise patriarhaadi otsust anda UÕK-le autokefaalia.Emilios Polygenis Mount Athos is strongly in favor of the Patriarchate on the Ukrainian issue – Romfea News, 12.02.2019

Küpros
Küprose Õigeusu Kirik teatas 2019. aasta veebruaris, et ei sea kahtluse alla Konstantinoopoli patriarhaadi otsust anda UÕK-le autokefaalia, mille eesmärk oli ühendada Ukraina õigeusklikud, kuid mida ei ole veel saavutatud ning selle saavutamiseks on vaja aega. Samuti pidas Küprose Õigeusu Kirik vajalikuks kutsuda kokku õigeusu kirikute eestseisjate kogu, kui Ukraina õigeusklikke ei ole võimalik ühendada.Church of Cyprus: We are not questioning Ecumenical Patriarchate’s goal for the Church of Ukraine- Romfea News, 18.02.2019 (02.03.2019)

Rumeenia
Portaal ortodoxia.info prognoosis 2018. aasta lõpus, et Rumeenia Õigeusu Kirik on esimeste seas, kes tunnustab UÕK-d kui uut autokefaalset kirikut.Loudaros, Andreas. Moscow creating new Exarchies, Constantinople finalizing tomos, primates praying at… Gethsemane (tõlge: Nicolaidis, Evangelos) – ortodoxia.info, 30.12.2018 21. veebruaril 2019 kogunenud Rumeenia Õigeusu Kiriku Püha Sinod arutas UÕK autokefaalia küsimust ning leidis, et Ukraina õigeusklike seas olnud skismat ei suudetud lahendada rohkem kui 30 aasta jooksul ning Vene Õigeusu Kirikust lahkulöönutele tomose andmise eesmärk oli skisma probleemi lahendamine, samuti rõhutati, et Vene Õigeusu Kirik ja Konstantinoopoli patriarhaat peaksid tekkinud kirikutüli lahendama omavahelise dialoogi kaudu, kuid samas Rumeenia Õigeusu Kirik UÕK-d ei tunnustanud.Holy Synod examines Ukrainian ecclesiastical issue at first 2019 working session- Basilica.ro News Agency, 21.02.2019 (02.03.2019)

Serbia
Serbia Õigeusu Kirik avaldas 2019. märtsi alguses oma ametliku seisukoha, mille kohaselt peab Serbia Õigeusu Kirik Ukraina territooriumil ainsaks kanooniliseks õigeusu kirikuks Moskva Patriarhaadi Ukraina Õigeusu Kirikut, mida juhib metropoliit Onufrius.Serbian Orthodox Church formulates its official position on ecclesiastical situation in Ukraine – Tho Orthodox World, 02.03.2019 (02.03.2019)

Venemaa
Pärast seda, kui 2018. aasta oktoobris Konstantinoopolis kogunenud Püha Sinod otsustas tühistada 1686. aasta dokumendi, mis andis Moskva patriarhile õiguse määrata ametisse Kiievi metropoliit, teatas Vene Õigeusu Kirik, et katkestab suhted Konstantinoopoli patriarhaadiga.Vene õigeusukirik katkestab suhted Konstantinoopoli patriarhaadiga – ERR, 15.10.2018

Vaata ka
 Püha Miikaeli Kuldsete Kuplitega klooster
 Ukraina õigeusu kirikute loend
 Ukraina Õigeusu Kiriku piiskopid
 Ukraina Õigeusu Kiriku piiskopkonnad
 Ukraina õigeusu kirikute ühendkogu
 Õigeusu kirik

Viited

Kirjandus
 Denysenko, Nicholas, The Orthodox Church in Ukraine: A Century of Separation, Northern Illinois University Press, 2018.

Välislingid

PATRIARCHAL AND SYNODAL TOMOS FOR THE BESTOWAL OF THE ECCLESIASTICAL STATUS OF AUTOCEPHALY TO THE ORTHODOX CHURCH IN UKRAINE, 2019 
 Shandra, Alia NEW CHURCH IN UKRAINE SHOULD PUT ASIDE POST-SOVIET LEGACY: INTERVIEW WITH NICHOLAS DENYSENKO – RISU, 2018 
 Ukraina Õigeusu Kirik UÕK Facebooki leht
 «Канонічні»: Громадське покаже фільм про створення нової української церкви – "Канонічні", dokumentaalfilm UÕK asutamisest (2019) Hromadske TV, 07.02.2019